Dýchacia sústava

Dýchacia sústava umožňuje živým organizmom pre život nevyhnutnú výmenu plynov. Živočíchy pomocou dýchacej sústavy získavajú kyslík a zbavujú sa oxidu uhličitého. Väčšina druhov rastlín naopak spracúva pri procese fotosyntézy oxid uhličitý a produkuje kyslík.

Dýchacia sústava u ľudí a zvierat 
U ľudí a ostatných cicavcov sú hlavnou časťou dýchacej sústavy pľúca. Dýchacia sústava je zodpovedná za prívod vzduchu do a von z pľúc počas dýchania, teda za výmenu plynov.

Zloženie a funkcia 
Dýchaciu sústavu ľudí a zvierat môžeme rozdeliť na dve funkčne odlišné časti. Prvá, prívodná časť má za úlohu ohrev, zvlhčovanie a prečisťovanie vzduchu vstupujúceho do pľúc. Druhá, dýchacia časť, má za úlohu výmenu kyslíka a oxidu uhličitého medzi krvou a vzduchom. K ďalším dôležitým funkciám patrí udržiavanie rovnováhy vnútorného prostredia (pH), a vydávanie zvukov (u človeka tvorba slov).

 Prívodná časť
 nosová dutina (lat. cavum nasi)
 ústna dutina (lat. cavum oris)
 hrtan (lat. larynx)
 priedušnica (lat. trachea)
 priedušky (lat. bronchi)
 priedušničky(lat. bronchioli)
 Dýchacia časť (z lat. spyro = dýchať)
 pľúca (lat. pulmo)
 pľúcny mechúrik (lat. alveolus'')

Iné projekty